TQM บวก 4.64% ทุบสถิติ “ออลไทม์ไฮ” ฟากโบรกฯแนะ “ซื้อ” เคาะแนวต้าน 55 บ. ชูเทคนิคสวย
TQM บวก 4.64% ทุบสถิติ "ออลไทม์ไฮ" ฟากโบรกฯแนะ "ซื้อ" เคาะแนวต้าน 55 บ. ชูเทคนิคสวย โดย ณ เวลา 15.09 น. ราคาอยู่ที่ระดับ 50.75 บาท บวก 2.25 บาท หรือ 4.64% สูงสุดที่ระดับ 51.50 บาท ต่ำสุดที่ระดับ 49 บาท มูลค่าการซื้อขาย 108.12 ล้านบาท
6 ก.ย. 2562

ผู้สื่อข่าวรายงานว่า ราคาหุ้น บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ณ เวลา 15.09 น. อยู่ที่ระดับ 50.75 บาท บวก 2.25 บาท หรือ 4.64% สูงสุดที่ระดับ 51.50 บาท ต่ำสุดที่ระดับ 49 บาท มูลค่าการซื้อขาย 108.12 ล้านบาท

ทั้งนี้ ราคาหุ้น TQM ปรับตัวเพิ่มขึ้นทำจุดสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 20 ธ.ค.2561
ด้าน บล.ซีจีเอส-ซีไอเอ็มบี ระบุในบทวิเคราะห์ (6 ก.ย.2562) แนะนำ “ซื้อ” TQM โดยมีแนวรับที่ 51.00 และ 50.50 เพื่อคาดหวังการปรับตัวเพิ่มขึ้นไปทดสอบแนวต้านที่ 54.00 และ 55.00 เป็นจุดขายทำกำไร STOP LOSS ถ้าราคาหุ้นปิดต่ำกว่า 48.00 ลงไป
โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวเพิ่มขึ้นทะลุผ่านแนวต้านสำคัญขึ้นไปทำจุดสูงสุดใหม่ ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง
MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเข้าใกล้ระดับ 60